Държавен вестник, бр. 54, 2021 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  54
6. Оттегляне на подаденото заявление
Вие можете да оттеглите заявлението си до 5-о число на месеца, в който се прехвърлят 
средствата по т. 9, като подадете в „новото“ дружество искане по образец. Искането се подава 
на хартиен носител с нотариална заверка на подписа, съответно като електронен документ, 
подписан с Ваш квалифициран електронен подпис, валиден към датата на извършване на елек­
тронното изявление, чрез служител или осигурителен посредник на „новото“ дружество, по 
пощата с писмо с обратна разписка или чрез „старото“ дружество. Искането трябва да бъде не 
само подадено, но и получено в дружеството в посочения срок.
7. Прекратяване на процедурата
Когато е налице отказ за промяна на участие или за разглеждане на заявлението от страна 
на „старото“ дружество или Вие сте оттеглили подаденото заявление, процедурата за промяна 
на участието Ви се прекратява и сключеният от Вас осигурителен договор не влиза в сила. В 
такъв случай Вие можете да подадете отново заявление за промяна на участие. 
Процедурата за промяна на участието Ви се прекратява и ако сте подали заявление за промяна 
на осигуряването Ви от ФДЗПО в държавното обществено осигуряване, или в определените от 
закона случаи сте поискали прехвърляне в Националния осигурителен институт на средствата 
от индивидуалната Ви партида с цел отпускане или преизчисляване на пенсия от държавното 
обществено осигуряване. 
8. Прехвърляне на средствата
Средствата на всички осигурени лица, по отношение на които процедурата за промяна на 
участие не е прекратена, се прехвърлят едновременно от пенсионноосигурителните дружества 
на датите 15 май – за лицата с регистрирани заявления през първо тримесечие, 15 август – за 
лицата с регистрирани заявления през второ тримесечие, 15 ноември – за лицата с регистри­
рани заявления през трето тримесечие, 15 февруари – за лицата с регистрирани заявления през 
четвърто тримесечие на предходната година или на първите работни дни, следващи тези дати. 
В случай че средствата по индивидуалната Ви партида в универсален пенсионен фонд са 
по-малко от сумата на брутния размер на постъпилите за Вас осигурителни вноски, „старото“ 
дружество е длъжно да преведе на „новото“ дружество част от резерва си за гарантиране на 
брутния размер на вноските в универсален пенсионен фонд, определена по правилата на Кодек­
са за социално осигуряване.
Когато се прехвърляте в друг универсален пенсионен фонд на основание придобито право на 
пенсия от универсален пенсионен фонд и натрупаните средства по индивидуалната Ви партида 
са по-малко от сумата на брутния размер на постъпилите осигурителни вноски, индивидуалната 
Ви партида се допълва до тази сума със средства от резерва за гарантиране на брутния размер 
на вноските в универсален пенсионен фонд и средствата по партидата след допълването є се 
превеждат на фонда, в който желаете да се прехвърлите.
В срок 7 работни дни след прехвърляне на средствата „старото“ дружество трябва да Ви из­
прати извлечение от индивидуалната Ви партида. В зависимост от избора Ви в заявлението за 
промяна на участие, извлечението се изпраща с писмо с обратна разписка или по електронната 
поща, подписано с квалифициран електронен подпис. 
Пенсионноосигурителното дружество не може да събира такса за прехвърляне на средствата 
от индивидуалната Ви партида от един в друг пенсионен фонд.
ІІ. ОСНОВНИ ХАРАКТЕРИСТИКИ НА ПЕНСИОННИЯ ФОНД
9. Основни данни за инвестициите на пенсионния фонд
9.1. Инвестиционни цели на фонда
(Посочват се основните инвестиционни цели на фонда, определени в неговия правилник съгласно 
инвестиционната му политика.) 
9.2. Инвестиционни ограничения съгласно инвестиционната политика на фонда
№ 
Инвестиционни инструменти
Инвестиционни ограничения на 
фонда
(% от активите)
1
Дългови финансови инструменти
2
Дялови финансови инструменти (акции, права и дялове) 
3
Банкови депозити
4
Инвестиционни имоти